292/2022

Útdráttur

M og E höfðuðu mál á hendur J og H 4. maí 2020 til innheimtu eftirstöðva kaupverðs fasteignar. Vegna galla sem J og H töldu vera á fasteigninni höfðuðu þau gagnsök 29. maí 2020. Með stefnu birtri 2. nóvember 2021 höfðuðu þau síðan framhaldsgagnsök vegna frekari galla á eigninni, nánar tiltekið vegna galla á snjóbræðslukerfi fyrir framan hana. Í úrskurði Landsréttar var rakið að niðurstaða um hvort höfðun framhalds gagnsakarinnar væri heimil réðist af 29. gr. laga nr. 91/1991 um meðferð einkamála. Er gagnsök var höfðuð 29. maí 2020 hafi verið liðinn einn vetur frá afhendingu fasteignarinnar og deilur staðið nánast allan þann tíma vegna meintra galla. Þá byggði gagnsökin meðal annars á því að steypt stétt framan við húsið væri gölluð auk þess sem fram kæmi í hinum kærða úrskurði að J og H hafi verið búin að gera sér grein fyrir því fyrr að snjóbræðslukerfið virkaði ekki sem skyldi en hafi talið það bilað án þess að átta sig á hönnunargalla á því. Með hliðsjón af framangreindu var það metið J og H til vanrækslu að hafa ekki gert kröfur sínar í einu lagi í öndverðu, sbr. 29. gr. laga nr. 91/1991. Þá hafi liðið nærri eitt og hálft ár frá höfðun gagnsakar til höfðunar framhaldsgagnsakar og á þeim tíma hafi gagnaöflun í aðalsök og upphaflegri gagnsök verið lýst lokið. Með vísan til framangreinds var staðfest niðurstaða hins kærða úrskurðar um frávísun á framhaldssök J og H á hendur M og E.

Úrskurður Landsréttar

Landsréttardómararnir E-kk-nf J-kk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 9. maí 2022. Greinargerð varnaraðila barst réttinum 30. sama mánaðar. Kærður er úrskurður Héraðsdóms Suðurlands 25. apríl 2022 í málinu nr. E- 496/2021 þar sem þar sem framhaldssök sóknaraðila á hendur varnaraðilum var vísað frá dómi. Kæruheimild er íj - lið 1. mgr. 143. gr. laga nr. 91/1991 um meðferð einkamála.

2

Sóknaraðilar krefjast þess að hinn kærði úrskurður verði felldur úr gildi og lagt verði fyrir héraðsdóm að taka málið til efnislegrar meðferðar. Þá krefjast sóknaraðilar málskostnaðar í héraði auk kærumálskostnaðar.

3

Varnaraðilar krefjast staðfestingar hins kærða úrskurðar auk kærumálskostnaðar.

Niðurstaða

4

Sóknaraðilar keyptu fasteign af varnaraðilum í september 2019 og fengu hana afhenta 10. október sama ár. Varnaraðilar höfðuðu 4. maí 2020 mál á hendur sóknaraðilum til innheimtu eftirstöðva kaupverðs fasteignarinnar. Vegna galla sem sóknaraðilar telja veraá fasteigninni höfðuðu þau gagnsök með stefnu sem árituð er um birtingu 29. maí 2020. Með stefnu birtri 2. nóvember 2021 höfðuðu þau síðan framhaldsgagnsök vegna frekari galla, nánar tiltekið vegna galla á snjóbræðslukerfi fyrir framan húsið, og í máli þessu er deilt um hvort vísa beri framhaldsgagnsökinni frá dómi.

5

Samkvæmt framangreindu höfðuðu sóknaraðilar gagnsök innan þess mánaðarfrests sem greinir í 2. mgr. 28. gr. laga nr. 91/1991. Ræðst niðurstaða málsins af því hvort 29. gr. sömu laga heimili þær auknu kröfur sóknaraðila í gagnsök sem í framhaldsgagnstefnunni felast. Skilyrði þess er að það verði ekki metið sóknaraðilum til vanrækslu að hafa ekki gert kröfur sínar í einu lagi við höfðun gagnsakar í lok maí 2020.

6

Sem fyrr greinir lýtur krafan í framhaldsgagnsök að galla á snjóbræðslukerfi. Er gagnsök var höfðuð í lok maí 2020 var liðinn einn vetur frá afhendingu eignarinnar og deilur vegna galla höfðu staðið nánast allan þann tíma enda byggja sóknaraðilar á því í aðalsök og gagnsök að þeim hafi fljótlega eftir afhendingu orðið ljóst að fasteignin væri haldin umfangsmiklum ágöllum og vanköntum. Enn fremur liggur fyrir að gagnsökin byggir meðal annars á því að steypt stétt framan við húsið sé gölluð auk þess sem fram kemur í hinum kærða úrskurði að sóknaraðilar hafi verið búin að gera sér grein fyrir því fyrr að snjóbræðslukerfið virkaði ekki sem skyldi en hafi talið það bilað án þess að átta sig á hönnunargalla sem á því væri. Að öllu framangreindu virtu verður að meta sóknaraðilum það til vanrækslu að hafa ekki gert kröfur sínar í einu lagi í öndverðu, sbr. 29. gr. laga nr. 91/1991. Þá leið nærri eitt og hálft ár frá höfðun gagnsakar til höfðunar framhaldsgagnsakar og á þeim tíma hafði gagnaöflun í aðalsök og upphaflegri gagnsök verið lýst lokið. Samkvæmt framangreindu verður hinn kærði úrskurður staðfestur.

7

Sóknaraðilum verður gert að greiða varnaraðilum kærumálskostnað eins og í úrskurðarorði greinir.

Úrskurðarorð :

Hinn kærði úrskurður er staðfestur.

Sóknaraðilar, J-kk-nf H. J-kk-nf og H-kvk-nf Ó-kvk-nf Ó-kvk-nf, greiði óskipt varnaraðilum, M-kk-þgf E-kk-þgf L-kk-þgf og E-kvk-þgf B-kvk-þgf M-kvk-þgf, 250.000 krónur í kærumálskostnað.